Diari Oficial de la Generalitat Valenciana


Sumari del DOGV 6908, del 22-11-2012 (2012/10757)

RESOLUCIÓ de 19 de novembre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic per a l'any 2012 del protocol general de col·laboració subscrit el 20 de setembre de 1999 entre el Ministeri de l'Interior i la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6908

Data del DOGV
:   22-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10245


Data del document
:   19-11-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 19 de novembre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic per a l'any 2012 del protocol general de col·laboració subscrit el 20 de setembre de 1999 entre el Ministeri de l'Interior i la Generalitat. [2012/10818]  
El Ministeri de Sanitat, Servicis Socials i Igualtat i la Generalitat han subscrit, després de la tramitació prèvia reglamentària, el 22 d'octubre de 2012, el conveni específic per a l'any 2012 del protocol general de col·laboració subscrit el 20 de setembre de 1999 entre el Ministeri de l'Interior (Delegació del Govern per al Pla Nacional sobre Drogues) i la Generalitat.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1030/2012, i que figura com a annex d'esta resolució.  
  
València, 19 de novembre de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni específic per a l'any 2012 del protocol general de col·laboració subscrit el 20 de setembre de 1999 entre el Ministeri de l'Interior (Delegació del Govern per al Pla Nacional sobre Drogues) i la Comunitat Valenciana  
  
Madrid, 22 d'octubre de 2012  
  
Reunits  
D'una part, Ana Mato Adrover, ministra de Sanitat, Servicis Socials i Igualtat, nomenada per Reial Decret 1826/2011, de 21 de desembre, BOE de 22 de desembre, en representació del Govern de la Nació, en virtut de les competències que li atribuïxen l'article 4.1 de la Llei 50/1997, de 27 de novembre, del Govern, l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
D'una altra, Luis Eduardo Rosado Bretón, conseller de Sanitat, en la seua condició de president del Consell d'Administració de l'Agència Valenciana de Salut, en virtut de delegació per a la firma del present conveni per Acord del seu Consell d'Administració d'1 de febrer de 2007, publicat en el DOCV núm. 5453, de data 19 de febrer de 2007, i de la competència atribuïda per la Llei 3/2003, de 6 de febrer, de la Generalitat Valenciana, d'Ordenació Sanitària de la Comunitat Valenciana, en relació amb el Decret 25/2005, de 4 de febrer, del Consell de la Generalitat, pel qual s'aproven els Estatuts reguladors de l'Agència Valenciana de Salut i facultat per a la firma del present conveni per Acord del Consell de data 27 de juliol de 2012.  
  
Exposen  
Que el Ministeri de l'Interior i la Conselleria de Sanitat de la Comunitat Valenciana van subscriure un protocol general de col·laboració, de data 20 de setembre de 1999, en matèria de drogodependències, que establix que els programes en què es concrete la col·laboració entre la Mesa de Coordinació d'Adjudicacions i la Conselleria de Sanitat d'esta comunitat autònoma en el mencionat protocol general s'establiran en un conveni específic anual, en virtut de tot això,  
  
Acorden  
  
Primer  
Que l'actuació de la Conselleria de Sanitat Agència Valenciana de Salut l'any 2012 es concretarà en el desenrotllament dels programes:  
  
- Dirigix la teua vida: prevenció del consum de drogues: 42.850,00 €.  
- Prevenció del consum d'alcohol durant l'embaràs i la lactància: 30.120,00 €.  
- La família RESPON!: programa de prevenció del consum de drogues: 54.840,00 €.  
- Intervenció breu en alcohol per a professionals d'atenció primària: 16.500,00 €.  
- PREVEN-TIC: aplicació interactiva per a la prevenció del consum de drogues: 40.620,00 €.  
- Treball de camp etnogràfic en població juvenil en relació al consum de drogues en contextos d'oci públics nocturns: xarxa d'informadors: 40.110,00 €.  
- Campanya de sensibilització sobre el consum d'alcohol: Glops de bon Rotllo i l'Alcohol pot esperar: 30.000,00 €.  
- Programa de prevenció selectiva de drogodependències per a jóvens: 40.000,00 €.  
- Formació a través de la plataforma de formació on line: 30.000,00 €.  
  
Segon  
Que el Ministeri de Sanitat, Servicis Socials i Igualtat (Delegació del Govern per al Pla Nacional sobre Drogues) finançarà la realització d'estos programes, segons la resolució de la Mesa de Coordinació d'Adjudicacions, d'1 de juny de 2012, amb un total de 325.040,00 euros amb càrrec al concepte 58.26.524Y.635, que amb este fi ha sigut dotat amb crèdits provinents del Fons de béns decomissats per tràfic de drogues i altres delictes relacionats, en aplicació de l'artículo3.1.b) de la llei 17/2003, de 29 de maig, reguladora del Fons de béns decomissats per tràfic il·lícit de drogues i altres delictes relacionats. L'abonament dels fons es realitzarà després de la firma d'este conveni.  
  
  
Tercer  
Que durant el primer trimestre del pròxim exercici, la Conselleria de Sanitat-Agència Valenciana de Salut remetrà a la Mesa de Coordinació d'Adjudicacions un informe final i d'avaluació del desenrotllament dels programes i una certificació detallada del gasto efectuat en la seua execució.   
  
Quart  
Que els programes esmentats en l'acord primer es desenrotllaran per la Conselleria de Sanitat-Agència Valenciana de Salut de la Generalitat Valenciana durant l'exercici 2012.  
  
Quint  
Que en el desplegament i aplicació d'este conveni caldrà ajustar-se al que establix el protocol general de col·laboració subscrit per ambdós parts, i si el gasto realitzat fora menor que la quantitat subvencionada el romanent serà reembossat al Tresor Públic. A més, en tot allò no previst expressament en el conveni específic, regiran les disposicions de l'esmentat protocol general.  
  
Sext  
Este conveni se subscriu a l'empara de l'article 4.1.c, del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, quedant exclòs de l'àmbit de la normativa contractual. No obstant això, seran aplicables els principis d'esta llei per a resoldre els dubtes i llacunes que pogueren presentar-se.  
Les controvèrsies que pogueren sorgir, seran de la competència de la jurisdicció contenciosa administrativa.  
Per a la deguda constància d'allò que s'ha acordat, es firma per duplicat en el lloc i en la data abans indicats.  
  
La ministra de Sanitat, Servicis Socials i Igualtat: Ana Mato Adrover.  
El conseller de Sanitat i president de l'Agència Valenciana de Salut: Luís E. Rosado Bretón.